C 140/18
ET
Euroopa Liidu Teataja
21.4.2023
3.11.
Pandeemiakriis Vahemere piirkonnas on mõjutanud kõiki ühiskonnarühmi, kuid eelkõige on olnud enim mõjutatud järgmised rühmad: noored, tööturu halvenemise ning koolide ja ülikoolide sulgemismeetmete tõttu; naised, kes töötasid mõnes piirkonnas, nt lõunapoolses naabruskonnas, peamiselt varimajanduses, põllumajanduses ja turismisektoris, mida piiravad meetmed rängalt mõjutasid; kaitsetud rühmad, nagu mitteametlikud töötajad ja pagulased, keda sotsiaalkaitse meetmed sageli ei hõlma; ning puuetega inimesed, sest teenused olid sageli ebapiisavad.
3.12.
Mõnes lõunanaabruse piirkonnas on sellised tegurid nagu veepuudus ja halb juurdepääs kanalisatsioonile süvendanud pandeemia mõju, eriti sotsiaalselt kõige isoleeritumates kihtides, konfliktipiirkondades ja põgenikelaagrites.
4.
Probleemid ja võimalused 4.1.
Nagu Vahemere Liidu peasekretär rõhutas, (5) seab praegune tervishoiukriis ohtu piirkonnas viimastel aastatel saavutatud sotsiaal-majanduslikud edusammud.
Kriis annab aga võimaluse tugevdada integratsiooni ja muuta majandus vastupidavamaks.
4.2.
Kodanikuühiskonna roll Euroopa ja Vahemere piirkonnas on ülimalt oluline õiglasema ja kaasavama ühiskonna ülesehitamisel pärast pandeemiat.
Nagu rõhutati Porto sotsiaaltippkohtumisel, (6) on sotsiaalpartnerite ja kodaniku­ ühiskonna organisatsioonide aktiivne osalemine samuti ülioluline, et keegi ei jääks maha ja et Euroopa sotsiaalõiguste sammast tõhusalt rakendataks.
4.3.
COVID-19 ja sellega seotud meetmed seavad ohtu kodanikuühiskonna jätkusuutlikkuse.
Valitsused ja paljud rahastajad on peatanud toetuste andmise ja külmutanud rahalised vahendid, suunates vahendid ümber COVID-19 leevendamiseks tehtavatele jõupingutustele.
See ohustab kodanikuühiskonna organisatsioonide niigi habrast jätkusuutlik­ kust, võimalust jätkata kogukondade teenindamist ja paljude kodanikuühiskonna töötajate töökohti, kuigi kodaniku­ ühiskonna organisatsioonidelt oodatakse palju.
Komitee rõhutab, et organisatsiooni jätkusuutlikkuse toetused ja põhitoetusvahendid on kodanikuühiskonna organisatsioonide jaoks väga olulised, et kohaneda kiiresti muutuvate olukordadega ja jätkata tegevust kriiside ajal.
4.4.
Komitee on rõhutanud, et Vahemere piirkond on üks maailma piirkondi, mis on kliimamuutuste mõjude suhtes kõige haavatavam.
COVID-19 on mõjutanud negatiivselt sotsiaalset olukorda ja arengut, mistõttu on kestliku arengu ja rohelise majanduse strateegiate vastuvõtmine hädavajalik.
4.5.
Taastekavade vastuvõtmine Vahemere piirkonnas on potentsiaalne võimalus tagada piirkonna majanduslik, sotsiaalne ja keskkonnaalane areng.
Oluline on siduda arenguvõimalused selliste põhimõtete austamisega nagu solidaarsus, võitlus ebavõrdsuse vastu ning õigusriigi põhimõtete kaitsmine ja austamine.
Kodanikuühiskonna aktiivne osalemine on kõigi eesmärkide saavutamiseks hädavajalik.
4.6.
Lõunanaabruse riikides peaksid tulevased COVID-19-järgsed taastekavad lisaks majanduskasvule keskenduma eelkõige kliimamuutuse, veepuuduse, kõrbestumise ja reostusega seotud keskkonnaprobleemide ohjeldamiseks võetavatele meetmetele.
Keskkonnakaitse- ja looduskaitsemeetmetel võib olla positiivne mõju Vahemere piirkonnas, sest need mitmekesistavad majandust ja loovad kvaliteetseid töökohti.
Sellega seoses juhib komitee tähelepanu taastuvenergia (eelkõige päikese- ja tuuleenergia) väga suurele potentsiaalile lõunapoolsetes partnerriikides ning kutsub ELi ja selle liikmesriike üles edendama kestlikumaid ühiseid investeeringuid selles valdkonnas.
4.7.
Komitee on juba rõhutanud vajadust edendada õiglast üleminekut Vahemere piirkonnas, et tuua kasu ka tervishoiu, hariduse ja soolise võrdõiguslikkuse osas.
Et tagada ülemineku ja digipöörde põhimõtetele tõeliselt vastav taastumine, on väga oluline suurendada teadlikkust ning arendada konkreetseid ettevõtlusalaseid hoiakuid ja digipädevust.
Komitee toetab oma lõunapoolsete partnerriikide üleskutset suurendada ELi ja selle liikmesriikide pühendumust teadus- ja arendustegevuse alasele koostööle Vahemere piirkonnas.
(5) (6)
„UfM Foreign Affairs Ministers set priority areas for stronger cooperation and integration in the Euro-Mediterranean region“, Vahemere Liit (ufmsecretariat.org).
https://www.2021portugal.eu/en/porto-social-summit/porto-social-commitment/